ନିମୋସିଷ୍ଟୋସିସ ରୋଗ ହେଉଛି ଏକ କବକ ସଂକ୍ରମଣ ଯାହା ସାଧାରଣତଃ ନିମୋନିଆ ଭାବରେ ଉପସ୍ଥାପିତ ହୁଏ । ଏହାର ଲକ୍ଷଣ ମଧ୍ୟରେ କାଶ, ଅଣନିଶ୍ୱାସ ଏବଂ ଜ୍ୱର ହୋଇପାରେ ଯାହା ଫଳରେ ଫୁସଫୁସ କାମ ବନ୍ଦ ହୋଇଯାଏ । କ୍ୱଚିତ ଫୁସଫୁସ ବାହାରେ ଏହି ରୋଗ ହୁଏ କିନ୍ତୁ ଏଥିରେ ଲିମ୍ଫ ନୋଡ, ପ୍ଲୀହା, ଯକୃତ, ଅସ୍ଥି ମଜ୍ଜା, ବୃକ୍‌କ, ଥାଇରଏଡ ଏବଂ ଅନ୍ୟାନ୍ୟ ଅଙ୍ଗ ପ୍ରଭାବିତ ହୋଇପାରେ। କାନ କିମ୍ବା ବାହୁ ନିମ୍ନ ଭାଗର ଚର୍ମରେ ଏହା ଏକ ଆବୁ ଭାବରେ ଉପସ୍ଥାପିତ ହୋଇପାରେ  ନିମୋସିସ୍ଟାଇସ ଜିରୋଭେସି ନାମକ ଏକ କବକ ଯୋଗୁ ଏହି ରୋଗ ହୁଏ । ରୋଗ ପ୍ରତିରୋଧ ଶକ୍ତି ନଥିବା ରୋଗ ଯେପରିକି ଏଚ୍.ଆଇ.ଭି. ଏବଂ ସମୟପୂର୍ବ ଜନ୍ମ ହୋଇଥିବା ଶିଶୁମାନଙ୍କର ଏହି ରୋଗ ହୋଇପାରେ । ଏହା ଏକ ବାୟୁବାହୀ ସଂକ୍ରମଣ ରୋଗ । ସୁସ୍ଥ ଲୋକମାନେ ପ୍ରଶ୍ୱାସରେ ଏହି କବକ ଗ୍ରହଣ କଲେ ମଧ୍ୟ ରୋଗ ହୁଏ ନାହିଁ ଯେପର୍ଯ୍ୟନ୍ତ ବ୍ୟକ୍ତିର ରୋଗ ପ୍ରତିରୋଧକ ଶକ୍ତି ଦୁର୍ବଳ ହୋଇନାହିଁ । ପ୍ରଭାବିତ ଫୁସଫୁସରୁ ତରଳ ପଦାର୍ଥର ନମୁନାରୁ କିମ୍ବା ତନ୍ତୁ ବାୟୋପ୍ସି କରି କବକ‌ ଚିହ୍ନଟ କରି ରୋଗ ନିର୍ଣ୍ଣୟ କରାଯାଏ । ଅଧିକ ବିପଦ ଥିବା ଲୋକଙ୍କ ପ୍ରତିଷେଧ ନିମନ୍ତେ ଏବଂ ପ୍ରଭାବିତ ବ୍ୟକ୍ତିଙ୍କ ଚିକିତ୍ସା ନିମନ୍ତେ ସାଧାରଣତଃ ଟ୍ରାଇମେଥୋପ୍ରିମ୍/ସଲଫାମେଟୋକ୍ସାଜୋଲ  (କୋ-ଟ୍ରାଇମୋକ୍ସାଜୋଲ) ଦିଆଯାଏ  । ଏହା ନିମନ୍ତେ କୌଣସି ଟିକା ନାହିଁ । ସଂକ୍ରମିତ ଲୋକଙ୍କ ମଧ୍ୟରୁ ୧୦ ରୁ% ୫୦% ରୋଗୀ ମୃତ୍ୟୁବରଣ କରନ୍ତି। ନିମୋସିଷ୍ଟୋସିସ ଏକ ବିଶ୍ୱବ୍ୟାପୀ ରୋଗ । ପ୍ରଭାବିତ ଲୋକଙ୍କ ସଠିକ୍ ସଂଖ୍ୟା ଜଣା ପଡିନାହିଁ । ୯୭%ରୁ ଅଧିକ ମାମଲା କେବଳ ଫୁସଫୁସକୁ ଜଡିତ କରିଥାଏ। ଦ୍ୱିତୀୟ ବିଶ୍ୱଯୁଦ୍ଧ ପରେ ୟୁରୋପରେ ଅକାଳ ଏବଂ ପୁଷ୍ଟିହୀନ ଶିଶୁମାନଙ୍କ ବିଷୟରେ ପ୍ରଥମ ମାମଲା ବର୍ଣ୍ଣନା କରାଯାଇଥିଲା।